text: क्रिकेट फैन पर नाराज होकर उसे देश छोड़ने की सलाह देने वाले बयान पर ट्रोल हुए भारतीय क्रिकेट टीम के कप्तान विराट कोहली का बयान आ गया है। सफाई में कोहली ने कहा कि कॉमेंट करने वाले शख्स ने ‘ये भारतीय’ बोला था, जिसको वह लोगों की नजरों में लाना चाहते थे। उन्होंने लोगों से इस मामले को ज्यादा तूल न देने को भी कहा है। बता दें कि विराट की यह सफाई बीसीसीआई के एक अधिकारी की नाराजगी जताने के बाद सामने आई।